39. schôdza NR SR - 5.deň - A. dopoludnia
Dátum: 2025-09-16
Poslanec: Lackovič, Marek (PS)
Druh vystúpenia: Vystúpenie v rozprave

Ďakujem za slovo, pán predsedajúci. Ja teda vezmem tú konsolidáciu z pohľadu samospráv. Síce tu nie je pán minister, ale budem sa mu prihovárať, možno to bude počúvať sem tam, alebo si to pozrie potom zo záznamu. V odôvodnení SHLK je teda uvedené, že z dôvodu eliminácie hroziacich značných hospodárskych škôd je žiaduce bezodkladne prijať potrebné opatrenia a preto je nevyhnutné návrh zákona prerokovať v skrátenom legislatívnom konaní. Opatrenia uvedené v návrhu zákona je potrebné nastaviť v takom časovom rámci, aby sa čo najrýchlejšie prijali kroky na konsolidáciu nepriaznivého stavu verejných financií v podobe zabezpečenia dodatočných príjmov štátneho rozpočtu-koniec citácie. Čiže z dôvodu vašej nečinnosti a vašej neschopnosti pripraviť, prediskutovať a predložiť tieto opatrenia v riadnom procese, dnes hrozia našej krajine hospodárske škody. To je potrebné si opakovať a ja sa hlbšie povenujem aj tým hospodárskym škodám, ktoré môžu vzniknúť aj na strane obcí miest, žúp, teda krajov, teda samospráv. Tieto opatrenia ste s nikým z nich doteraz do dnešného dňa, to bolo už nie, že do minulého utorku spred týždňa, neprediskutovali pán minister. A my tu už máme dve čerstvé horúce stanoviská stavovských organizácií, ktoré sa už na to nemohli pozerať. To prvé je stanovisko SK 8. z 11. septembra, ktorá hovorí, citujem: "už druhý rok po sebe vláda siahla na podiely samospráv, opäť bez akýkoľvek diskusie. Takýto postup považujeme za neakceptovateľný" koniec citácie. A druhé vyjadrenie, alebo stanovisko Združenia miest a obcí Slovenska ZMOSU z 12.9. citujem: "primátori a starostovia sa jednoznačne zhodli, že navrhovaný balík v tejto podobe odmietajú, ide o zásadný zásah dofinancovania miest a obcí bez predchádzajúceho dialógu a bez zohľadnenia reálnych potrieb a povinností samospráv", koniec citácie. Pričom, ale zopakujme si to, máte dnes vytvorenú novú radu vlády. Máte vytvoreného splnomocnenca dokonca pre územnú samosprávu, Michala Kaliňáka a po tretie ešte aj verejne deklarujete, že žiadne rozhodnutie nepríjmete bez diskusie so samosprávami. Takže hneď tri vaše deklarácie, alebo hneď tri fakty, alebo hneď tri dôvody ste popreli. Keď predkladáte konsolidačné opatrenia, tak teda zjavne neplatia tieto modely, ktoré ste si nadizajnovali ohľadom komunikácie so samosprávami. Na čo teda vôbec tieto orgány potom existujú? Na čo ich tam máme? Veľmi jednoduchá otázka. Prečo je teda diskusia dôležitá a prečo by sa podľa nás ani podľa mňa hlavne nemala skracovať? Po prvé, vláda bezprecedentne berie už druhý raz v jednom a tom istom volebnom období výnosy DPFO samosprávam. To sú tie tzv. podielové dane. To je naozaj mimoriadny zásah do ich spravovania, ktorý má byť riadne prediskutovaný. Viaceré samosprávy totiž hlásili už po prvom kole konsolidácie, že budú ohrozené ich základné služby. Po prvej vlne konsolidácie sme tu reálne mali starostov, starostky, najmä z menších obcí, ktorí sa doslova hádzali na PN-ky, aby ich obce zvládli financovať ich základnú prevádzku. Po druhé hrozí zároveň naozaj masívne zdražovanie služieb. A my sme to už videli aj v tomto roku, v roku 2025. Po predchádzajúcej konsolidácii prišla vlna zvyšovania daní z nehnuteľnosti, boli to masívne zdražovania vývozov odpadu v obciach a mestách, prišli vlny zdražovania cestovných lístkov, najmä teda prímestská autobusová doprava. To sa mimoriadne dotklo tých obyvateľov, ktorí na dennej báze dochádzajú prímestskými linkami autobusovými. Zároveň stále platí, že aj obecné, mestské, krajské podniky dnes platia hlúpu transakčnú daň. A v tomto je veľmi zaujímavý, a často používam ten príklad regionálneho letiska v Trnave, ktoré spravuje Župa Trnavská, a ktorého menšinovým akcionárom je ministerstvo dopravy. Čiže regionálne letisko, alebo štát, platí tú transakčnú daň sám sebe. Napríklad v tomto konkrétnom prípade, toho regionálneho letiska Trnava, ktoré je v Piešťanoch. Čiže regionálne letisko v správe Trnavskej Župy v Piešťanoch, ktorého menšinovým akcionárom je ministerstvo dopravy, teda štát, platí transakčnú daň de facto sám sebe. Naozaj neuveriteľné príklady. Takýchto príkladov je viac. Vidíme vyššie poplatky, dokonca v mestách obce, aby som pokračoval, za hrobové miesta, vyššie poplatky v zariadeniach sociálnych služieb, drahšie vstupy na plavárne, kúpaliska, akvaparky, drahšie vstupy na zimáky, na všetky športoviská, drahšie vstupy do kultúrnych zariadení, divadiel, múzeí. Všetko išlo hore. Všetko naozaj zdraželo. Aby sme pokračovali, prečo tu dnes stojíme a skrátené legislatívne konanie to jasne hovorí, že teda hrozia hospodárske škody, môže dôjsť k ohrozeniu základnej prevádzky v obciach. Naozaj k nej môže dôjsť. Videli sme, že niektorí starostovia a starostky hlásili po prvej konsolidácii problém dokonca s prevádzkou verejného osvetlenia. Že naozaj už nebolo ani na to svietenie a vláda, čo na to vláda? Tá na nich teraz hodí ďalšiu konsolidáciu bez akýkoľvek diskusie. Hrozí ohrozenie európskych projektov, pretože napríklad DPH-čka, vyššia DPH-čka zvýšila mieru spolufinancovania projektov zo strany obcí a miest. Stretli sme starostu, ktorý mal problém nájsť 60 tisíc na dvojmiliónovú halu, ktorú zdražila konsolidácia cez tú vyššiu DPH-čku. Teraz pri ďalších škrtoch v príjmoch obci sa takéto problémy naozaj budú opakovať a bude ich veľa. Diskusia mala byť aj o podpásových argumentoch, ktorými vláda obhajuje to, že berie samosprávam financie z ich príjmov. Celkovo berie štát samosprávam tentokrát 137 miliónov eur. Prvý argument, prečo tak robí, je, že konsolidácia cez tzv. progresívne zdaňovanie, rušenie sviatkov a tak ďalej zvýši celkový výnos tých podielových daní. Dobre, ale ak by sme aj pripustili tento argument, ide len o sumu, v úvodzovkách "len" o sumu 85 miliónov euro. Čiže tento argument nepostačuje na obhajobu celých 137 miliónov, ktoré beriete samosprávam. Zároveň už pri prvej vlne sme videli, že realita nebýva vždy taká, akú si s kalkulačkou projektuje pán minister. Aj transakčná daň má a mala nižší výber, než plánoval, a preto sa to môže udiať aj s jeho novinkami v tej tzv. progresívnej daňovej sadzby. Čiže skratke, to znamená, že kým modelované výnosy pre samosprávy sú fiktívne a vzhľadom na pridusenú ekonomiku sú skôr zbožným želaním, tak tie tvrdé zásahy do percenta DPFO, ktoré sa znižuje tentokrát z 55,1 na 53 % v prípade miest a obcí a v prípade krajov z 29,5 na 28,6, tak tie budú pravdepodobne trvalé a bude mimoriadne náročné, ak nie nemožné ich v budúcnosti zmeniť. Ten druhý argument, ktorým pán minister obhajuje vzatie 137 miliónov eur samosprávam je to, že majú šetriť. OK, ale pán minister im rovno povedal aj koľko. Že 10 % z úradov majú šetriť obce a mesta a 15 % vyššie územné celky, župy, samosprávne kraje. Po prvé, samosprávy majú dokázať niečo, podľa pána ministra, čo nedokáže on sám za 2 roky a nedokáže možno ani ďalšie 2 roky. Žiadne konkrétne šetrenie vo vlastných rezortoch na strane vlády sme do dnešného dňa nevideli. Teda vláda má tú drzosť ukazovať na druhých, v tomto prípade na samosprávy, že ako a kde to majú robiť. Ale nezabúdajme, že na rozdiel od štátu, tak samosprávy na Slovensku nesmú, nemôžu chodiť do deficitu. Čiže musia tvoriť vyrovnané alebo prebytkové rozpočty. Zároveň im ani nedal nástroje, ako túto úsporu na úradoch majú procesovať, ako ju majú dokázať. Jak sa totiž pozrieme po celej Európe, kde podobné úspory hľadali, tak vždy zasahoval štát. Napríklad vymyslel mechanizmus, ktorý umožnil naozaj seriózne, naozaj seriózne zdielanie ich služieb, alebo niečo podobné. Nie to, čo máme dnes, keď po Slovensku pobehuje pán Raši a pán Michal Kaliňák a z Eurofondov platia zdielaných úradníkov na tých centrách zdielaných služieb, ktorí by mali mať po správnosti pomaly na čele nálepku, že sú platení Európskou úniou a fondami Európskej únie. Ale čo sa bude diať, keď skončia tieto podpory týchto ľudí a týchto centier zdielaných služieb? V tom prípade zaťažia tie obce ešte viac, než kedykoľvek predtým, lebo tie obce na to financie vyčlenené nemajú. Chýba nám teda seriózna systémová zmena, ktorá sa bez úpravy legislatívy a centrálneho zásahu štátu jednoducho teda nedá urobiť. Tu by som očakával naozaj väčšie ambície, ako ste preukázali. Minister financií teda povedal to B, ale nepovedal to A, že ako tie samosprávy majú hľadať tie úspory na tých úradníkoch. ======== pán Gašpar, Tibor: Pardon, takže ešte raz to zopakujem. Máte pozastavené vystúpenie. Chcem vás požiadať, aby ste sa vrátil k prerokovanej veci. To sú dôvody skrátené o legislatívneho konania. O konsolidácii budete môcť rozprávať v prvom, v druhom, čítaní je ešte veľa, prihlásiť sa písomne, ústne, nech sa páči. ======== Budem pokračovať, ja hovorím najmä